SUDERINTA

 Kalvarijos savivaldybės mero

 2024 m. rugsėjo 5 d. potvarkiu

 Nr. M-292 (2.4 E)

**KALVARIJOS MENO IR SPORTO MOKYKLOS 2024–2025 MOKSLO METŲ UGDYMO PLANAS**

 **I SKYRIUS**

 **BENDROSIOS NUOSTATOS**

1. Šis ugdymo planas reglamentuoja formalųjį švietimą papildančio meninio ir sportinio ugdymo krypčių programų bei muzikos, dailės, choreografijos ir sporto neformaliojo ugdymo programų įgyvendinimą Kalvarijos meno ir sporto mokykloje 2024–2025 mokslo metais.

2. Mokyklos ugdymo turinio formavimo esmė:

* vadovautis demokratinėmis nuostatomis, sudarant sąlygas mokyklos bendruomenės meninei kūrybinei ir sportinei veiklai,
* tenkinti mokinių ugdymo, gabumų ir kūrybiškumo atskleidimo, sveikos gyvensenos bei saviraiškos poreikius,
* suteikti meninę, sportinę brandą, laiduojant ugdymo tęstinumą aukštesnėse meninio bei sportinio profilio įstaigose.

3. Programinių reikalavimų įgyvendinimui mokykloje veikia mokomieji meniniai kolektyvai, vykdomi renginiai ir projektai, siekiant reprezentuoti ir aktyvinti mokyklos kultūrinį gyvenimą, mokytojų meninę, kūrybinę, sportinę veiklą.

4. Meno ir sporto mokyklos ugdymo turinį reglamentuoja:

* Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 patvirtintos „Rekomendacijos dėl meninio formalųjį švietimą papildančio ugdymo programų rengimo ir įgyvendinimo“;
* Lietuvos higienos norma HN 20:2012 ,,Neformaliojo vaikų švietimo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2012 m. birželio 25 d. įsakymu Nr. V-599“;
* Lietuvos Respublikos švietimo, mokslo ir sporto ministro 2019 m. rugsėjo 4 d. įsakymo Nr. V-976 „Dėl Sportinio ugdymo organizavimo rekomendacijų tvirtinimo“;
* Kalvarijos savivaldybės tarybos 2024 m. balandžio 26 d. sprendimu Nr. T-84 patvirtinti Kalvarijos meno ir sporto mokyklos nuostatai.

5. Ugdymo plano tikslai:

5.1. tikslingai ir kryptingai formuoti vykdomų ugdymo programų turinį, siekiant maksimaliai patenkinti mokinių poreikius;

5.2. nuosekliai ir sistemingai ugdyti mokinių prigimtinius meninius ir sportinius gebėjimus, siekiant, kad jie įgytų muzikos, dailės, šokio, sporto krypties dalykinių ir bendrųjų kompetencijų.

 6. Ugdymo plano uždaviniai:

 6.1. nustatyti ugdymo proceso organizavimo tvarką;

 6.2. įvardyti ugdymo programas ir jų vykdymo mokykloje reikalavimus;

 6.3. nustatyti pamokų skaičių, skirtą dalykų programoms įgyvendinti.

 **II SKYRIUS**

 **UGDYMO PROCESO ORGANIZAVIMAS**

7. Ugdymo organizavimas 2024–2025 mokslo metais:

 7.1. Mokslo metų ir ugdymo proceso pradžia – 2024 metų rugsėjo 1 d., pabaiga – 2025 metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui –atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

 7.2. Atostogų laikas yra derinamas su bendrojo ugdymo mokyklų atostogų laiku:

|  |  |
| --- | --- |
| Rudens atostogos | 2024 m. spalio 28 d.–2024 m. spalio 31 d. |
| Žiemos (Kalėdų) atostogos | 2024 m. gruodžio 27 d.–2025 m.sausio 3 d. |
| Žiemos atostogos | 2025 m. vasario 17 d.–2025 m. vasario 21 d. |
| Pavasario (Velykų) atostogos | 2025 m. balandžio 22 d.–2025 m. balandžio 25 d. |

7.3. Ugdymo programos vykdomos mokslo metus skirstant pusmečiais:

|  |  |  |
| --- | --- | --- |
| Pusmetis  | Muzika, dailė, šokis | Sportas |
| I | 2024 m. rugsėjo 1 d.–gruodžio 31 d. | 2024 m. rugsėjo 1 d.–gruodžio 31 d. |
| II | 2024 m. sausio 1 d.–birželio 13 d. | 2024 m. sausio 1 d.–birželio 30 d. |

 8. Pamokų tvarkaraštis rengiamas penkių darbo dienų savaitei (išimtinais atvejais, besiruošiant sportinėms varžyboms ar vykstant į jas, darbo dienos direktoriaus įsakymu perkeliamos į šeštadienį bei sekmadienį, o poilsio dienos į pirmadienį ir antradienį):

 8.1. pamokų trukmė – 45 minutės;

 8.2. atsižvelgiant į popietinį darbo laiką su mokiniais, pertraukų trukmė – 5–10 min;

 8.3. pamokų laikas nustatomas pagal mokyklos direktoriaus patvirtintą pamokų tvarkaraštį;

 8.4. pamokų tvarkaraščiai skelbiami mokyklos internetinėje svetainėje;

 8.5. formalųjį švietimą papildančio sportinio ugdymo programų pradinio rengimo etapas per metus trunka 44 savaites, meistriškumo ugdymo etapas – 46 savaites, meistriškumo tobulinimo ugdymo etapas – 48 savaites;

 8.6. formalųjį švietimą papildančio meninio ugdymo programų įgyvendinimo proceso trukmė – 36 savaitės.

 9. Mokinių ugdomoji veikla fiksuojama elektroniniame Mano dienyne. Dienyne mokytojai fiksuoja ugdomąją veiklą nuo rugsėjo 1 d. iki rugpjūčio 31 d.

 10. Mokinių atostogų laikotarpiu mokytojai / treneriai užsiima projektine, metodine veikla, tvarko dokumentaciją, gali dalyvauti kvalifikacijos kėlimo kursuose, seminaruose. Ugdomoji veikla gali būti vykdoma, jeigu mokinių tėvai to pageidauja raštiškai.

 11. Muzikos instrumentų dalyko pamokos vyksta pavienio mokymosi (mokinys nuosekliai mokosi individualiai mokomas mokytojo) forma. Muzikos istorijos, solfedžio, dailės, choreografijos, sporto pamokos vyksta grupėse.

 12. Paskelbus ekstremalią situaciją, keliančią pavojų mokinių gyvybei ar sveikatai, mokykla priima sprendimus dėl ugdymo proceso koregavimo. Esant aplinkybėms mokykloje, dėl kurių ugdymo procesas negali būti organizuojamas įprastu mokymo proceso organizavimo būdu, jis gali būti koreguojamas, laikinai stabdomas arba vykdomas nuotoliniu mokymo proceso organizavimo būdu.

 13. Treniruočių vieta skiriama pagal sporto šakos specifiką, grupės ugdymo programos etapą. Ugdymo programos vykdomos sporto bazėse pagal sporto šakas:

|  |  |  |
| --- | --- | --- |
| Sporto šaka | Treniruočių vieta |  Adresas |
| Boksas | Kalvarijos evangelikų liuteronų bažnyčios patalpos |  Dariaus ir Girėno g. 43, Kalvarija |
| Futbolas | Sporto centro salė | Krosnos g. 30, Kalvarija |
| Kalvarijos gimnazijos maniežas | J. Basanavičiaus g. 16, Kalvarija |
| Kalvarijos vaikų darželis-lopšelis „Žilvitis“ | J. Basanavičiaus g. 21A |
|  Lengvoji atletika | Sporto centro salė | Krosnos g. 30, Kalvarija |
| Kalvarijos gimnazija | J. Basanavičiaus g. 16, Kalvarija  |
| Krepšinis | Sporto centro salė | Krosnos g. 30, Kalvarija |
| Kalvarijos gimnazijos salė | J. Basanavičiaus g. 16, Kalvarija |
|  Regbis | Jungėnų pagrindinė mokykla | Alyvų g. 11, Jungėnai, Kalvarijos sav. |

**III SKYRIUS**

**MOKYKLOS IR TĖVŲ (GLOBĖJŲ) BENDRADARBIAVIMAS**

14. Mokyklos mokymosi aplinka pagal galimybes pritaikyta ugdymo programose iškeltiems tikslams siekti, sudarant galimybes ugdytinių aktyviai ugdymo(si) praktinei, teorinei ir kitokiai veiksenai atsiskleisti ir ją plėtoti.

15. Ugdytinių tėvai (globėjai) kartu su pedagogais ir ugdytiniais dalyvauja planuojant ugdymo procesą, jį įgyvendinant ir priimant sprendimus.

16. Ugdytinių tėvai (globėjai) nuolat informuojami apie mokykloje organizuojamą ugdymo procesą, ugdytinio pasiekimus, kviečiami į susitikimus, koncertus, akademinius koncertus, atsiskaitymus ir kt.

 **IV SKYRIUS**

 **UGDYTINIŲ PAŽANGOS IR PASIEKIMŲ VERTINIMAS**

17. Pasiekimų ir pažangos vertinimas yra grindžiamas individualios pažangos principu, lyginant su ankstesniais ugdytinio pasiekimais.

18. Ugdymo turinys fiksuojamas el. sistemoje manodienynas.lt.

19. Meno baigiamosiose klasėse laikomi egzaminai, kurių rezultatai nulemia galutinį pažymį.

20. Meno besimokančius moksleivius egzaminuoja mokyklos direktoriaus įsakymu patvirtinta komisija.

21. Visose kitose klasėse pusmečių pabaigoje atsiskaitymų formos yra įvairios: koncertai tėvams, visuomenei, akademiniai koncertai, parodomosios pamokos, dailės darbų peržiūra, sportinės varžybos ar renginiai.

22. Pabaigus pagrindinio ugdymo programą, išduodami pažymėjimai pagal Lietuvos Respublikos švietimo, mokslo ir sporto ministerijos 2023 m. kovo 16 d. įsakymo Nr. V-334 „Dėl neformaliojo vaikų švietimo pažymėjimo išdavimo tvarkos aprašo patvirtinimo“ 3 priedą.

23. Baigus kitas programas ar išvykus iš mokyklos nebaigus programos, mokiniui (tėvams, globėjams) prašant, išduodama pažyma.

24. Baigimo pažymėjimai išduodami vadovaujantis atsiskaitymų ir baigiamųjų egzaminų protokolais, mokyklos direktoriaus įsakymu.

**V SKYRIUS**

 **UGDYMO PROGRAMOMS ĮGYVENDINTI SKIRIAMOS UGDYMO VALANDOS**

25. Meninio ugdymo programų įgyvendinimui skiriama 366 kontaktinės valandos:

|  |  |
| --- | --- |
| Dailės programai  | 44 val. |
| Pradinio, pagrindinio choreografijos ugdymo programai  | 31 val. |
| Koncertmeisteriams / akompaniatoriams | 45 val. |
| Muzikinio ugdymo programai | 246 val. |
| Viso valandų | 366 val. |

26. Ankstyvojo meninio, formalųjį švietimą papildančio 3 m. m. ugdymo programai skiriamas valandų skaičius:

|  |  |  |  |  |
| --- | --- | --- | --- | --- |
| **Dalykai / Klasės** | **1** | **2** | **3** | **Atsiskaitymai** |
| Pagrindiniai dalykai | MuzikavimasTapyba | 11 | 11 | 11 |  1–3 kl. dalyvavimas koncertuose  |
| Maksimalus pamokų skaičius |  | 2 | 2 | 2 |  |

27. Pradinio muzikinio, formalųjį švietimą papildančio 4 m. m. ugdymo programai muzikavimo instrumentais – fortepijonu, smuiku, akordeonu, gitara, saksofonu, kanklėmis, sintezatoriumi, fleita, trimitu **–** skiriamas valandų skaičius**:**

|  |  |  |  |  |  |
| --- | --- | --- | --- | --- | --- |
| **Dalykai / Klasės** | **1** | **2** | **3** | **4** | **Atsiskaitymai** |
| Pagrindiniai dalykai | Muzikavimas | 1 | 2 | 2 | 2 |  1–3 kl. įskaita,4 kl. akademinis koncertas, dalyvavimas koncertuose  |
| Solfedžio | 2 | 2 | 2 | 2 | Įskaita (įvertinimas pažymiu pusmečių pabaigoje) |
| Ansamblis | 1 | 1 | 1 | 1 | įskaita, dalyvavimas koncertuose  |
| Pasirenkamasis dalykas | Antras instrumentas | - | - | - | - | Įskaita (įvertinimas pažymiu pusmečių pabaigoje) |
| Maksimalus pamokų skaičius |  | 4 | 5 | 5 | 5 |  |

28. Pagrindinio muzikinio, formalųjį švietimą papildančio 4 m. m. ugdymo programai muzikavimo instrumentais – fortepijonu, smuiku, akordeonu, gitara, saksofonu, kanklėmis, sintezatoriumi, fleita, trimitu **–** skiriamas valandų skaičius**:**

|  |  |  |  |  |  |
| --- | --- | --- | --- | --- | --- |
| **Dalykai / Klasės** | **1** | **2** | **3** | **4** | **Atsiskaitymai** |
| Pagrindiniai dalykai | Muzikavimas | 2 | 2 | 2 | 2 | 1, 2, 3 kl., akademinis koncertas, dalyvavimas koncertuose 4 kl., mokyklinis baigiamasis egzaminas |
| Solfedžio | 2 | 2 | 2 | 2 | 4 kl. mokyklinis baigiamasis egzaminas |
| Muzikos istorija | 1 | 1 | 1 | 1 | 4 kl. atsiskaitymo forma – referatas |
| Ansamblis | 1-2 | 1-2 | 1-2 | 1-2 | Akademinis koncertas,dalyvavimas koncertuose  |
| Pasirenkamasis dalykas | Antras instrumentas | 1 | 1 | 1 | 1 | Įskaita (įvertinimas pažymiu pusmečių pabaigoje) |
| Maksimalus pamokų skaičius |  | 8 | 8 | 8 | 8 |  |

29. Muzikos mėgėjų ugdymo programa, 3 m. m. programai (NU) muzikavimo instrumentais – fortepijonu, smuiku, akordeonu, gitara, saksofonu, kanklėmis, sintezatoriumi, fleita, trimitu **–** skiriamas valandų skaičius**:**

|  |  |  |  |  |
| --- | --- | --- | --- | --- |
| **Pagrindiniai dalykai / Klasės** | **1** | **2** | **3** | **Atsiskaitymai** |
| 1.  | Muzikavimas | 2 | 2 | 2 | I ir II pusmečio įskaita |
| 2. | Ansamblis | 1-2 | 1-2 | 1-2 | I ir II pusmečio įskaita |
| Maksimalus pamokų skaičius | 4 | 4 | 4 | I ir II pusmečio įskaita |

 Pastaba: muzikos mėgėjų ugdymo programoje individualių atsiskaitymų nėra, tačiau visi mokiniai, besimokantys pagal mėgėjų programą I ir II pusmečio pabaigoje vertinami įskaita.

30**.** Išplėstinio muzikinio neformaliojo švietimo ugdymo programai skiriamas valandų skaičius:

|  |  |  |  |  |
| --- | --- | --- | --- | --- |
| **Pagrindiniai dalykai/Klasės** | **1** | **2** | **3** | **Atsiskaitymai** |
| 1.  | Muzikavimas | 1 | 1 | 1 | I ir II pusmečio įskaita |
| 2. | Ansamblis | 1 | 1 | 1 | I ir II pusmečio įskaita |
| Maksimalus pamokų skaičius | 2 | 2 | 2 | I ir II pusmečio įskaita |

31. Suaugusiųjų neformaliojo švietimo ugdymo programai skiriamas valandų skaičius:

|  |  |
| --- | --- |
| **Pagrindiniai dalykai/Klasės** | **1** |
| 1.  | Muzikavimas | 1-2 |
| 2. | Dailė | 1-2 |
| 3. | Šokis | 1-2 |
| Maksimalus pamokų skaičius | 2 |

Pastaba: muzikos mėgėjų ugdymo programoje individualių atsiskaitymų nėra, tačiau visi mokiniai, besimokantys pagal mėgėjų programą, I ir II pusmečio pabaigoje vertinami įskaita.

32. Dailės, šokio klasės ir grupinės pamokos (solfedžio, muzikos istorijos) formuojamos iš ne mažiau kaip 4 mokinių. Nesusiformavus reikiamam mokinių skaičiui, formuojamos jungtinės klasės.

33. Suaugusiųjų neformaliojo švietimo ugdytiniai grupinėse pamokose gali būti jungiami su pagrindinio ar mėgėjų ugdymo programų klasėmis.

34. Išplėstinio muzikinio neformaliojo švietimo programą renkasi mokiniai, kurie yra baigę pagrindinio ar mėgėjų ugdymo programą.

35. Formalųjį švietimą papildančio dailės ugdymo programos:

35.1. pradinio dailės, formalųjį švietimą papildančio ugdymo programai 3 m. m. – skiriamas valandų skaičius:

|  |  |  |  |  |
| --- | --- | --- | --- | --- |
| **Dalykai / Klasė** | **1** | **2** | **3** | **Atsiskaitymai** |
| Spalvinė, grafinė, erdvinė raiška | 2 | 3 | 3 | Darbų peržiūra |
| Dailės pažinimas ir reflektavimas | 2 | 2 | 2 | Darbų peržiūra |
| Iš viso valandų | 4 | 5 | 5 |  |

35.2. pagrindinio dailės, formalųjį švietimą papildančio ugdymo programai 4 m. m. skiriamas valandų skaičius:

|  |  |  |  |  |  |
| --- | --- | --- | --- | --- | --- |
| **Dalykas/Klasė** | **1** | **2** | **3** | **4** | **Atsiskaitymai** |
| Piešimas | 1 | 1 | 3 | 3 | 4 klasė – baigiamasis darbas |
| Tapyba  | 2 | 2 | 2 | 2 | Darbų parodos,darbų peržiūra |
| Keramika | 1 | 1 | 1 | 1 | Darbų peržiūra |
| Kompozicija  | 2 | 2 | 2 | 2 | Darbų peržiūra |
| Dailėtyra | 1 | 1 | 1 | 1 |  |
| Iš viso valandų | 7 | 7 | 9 | 9 |  |

36. Saviraiškos dailės formalųjį švietimą papildančio ugdymo programai skiriamas valandų skaičius:

|  |  |  |  |
| --- | --- | --- | --- |
| **Dalykas/Klasė** | **1** | **2** | **Atsiskaitymai** |
| 3D piešimas | 2 | 2 | Darbų peržiūra |
| Fotografija | 2 | 2 | Darbų peržiūra |
| Braižyba | 2 | 2 | Darbų peržiūra |
| Iš viso valandų | 6 | 6 |  |

37. Suaugusiųjų dailės formalųjį švietimą papildančio ugdymo programai skiriamas valandų skaičius:

|  |  |  |  |
| --- | --- | --- | --- |
| **Dalykas/Klasė** | **1** | **2** | **Atsiskaitymai** |
| Tapyba | 1-2 | 1-2 | Darbų peržiūra |
| Iš viso valandų | 2 | 2 |  |

##  38. Pradinio ir pagrindinio ugdymo mokiniai gali pasirinkti keramikos, fotografijos, braižybos, 3D piešimo saviraiškos programas.

39. Formalųjį švietimą papildančio šokio ugdymo programos:

39.1. pradinio choreografijos, formalųjį švietimą papildančio ugdymo programai 3 m. m. skiriamas valandų skaičius:

|  |  |  |  |
| --- | --- | --- | --- |
| **Dalykas/Klasė** | **1** | **2** | **3** |
| Klasikinis šokis | 2 | 2 | 2 |
| Sceninis šokis: lietuvių liaudies šokis | 2 | 2 | 2 |
| Sceninio šokio ansamblis | - | 1 | 1 |
| Iš viso valandų | 4 | 5 | 5 |

39.2. pagrindinio choreografijos, formalųjį švietimą papildančio ugdymo programai 4 m. m.skiriamas valandų skaičius:

|  |  |  |  |
| --- | --- | --- | --- |
| **Dalykas/Klasė** | **1-2** | **3** | **4** |
| Klasikinis šokis | 2 | 2 | 2 |
| Sceninis šokis: lietuvių liaudies šokis;pasaulio tautų šokis;pramoginis – šiuolaikinis šokis | 212 | 212 | 212 |
| Sceninio šokio ansamblis | 1 | 1 | 1 |
| Iš viso valandų: | 8 | 8 | 8 |

 40. Sportinio, formalųjį švietimą papildančio pradinio rengimo, meistriškumo ugdymo, meistriškumo tobulinimo programų įgyvendinimui skiriama 150 kontaktinės valandos:

|  |  |  |  |  |
| --- | --- | --- | --- | --- |
| Sporto šaka | Grupė pagal ugdymo programos etapų metus | Grupių skaičius | Sportininkų skaičius | Kontaktiniųvalandų skaičius per savaitę |
| Boksas | Pradinio rengimo 2 m.  | 1 | 12 | 8 |
| Meistriškumo ugdymo 3 m. | 1 | 8 | 16 |
| Meistriškumo ugdymo 4 m. | 1 | 7 | 20 |
| Futbolas | Pradinio rengimo 1 m.  | 1 | 12 | 8 |
| Pradinio rengimo 2 m.  | 1 | 12 | 8 |
| Pradinio rengimo 1 m.  | 1 | 12 | 8 |
| Pradinio rengimo 1 m.  | 1 | 12 | 8 |
| Pradinio rengimo 2 m.  | 1 | 12 | 10 |
| Lengvoji atletika | Pradinio rengimo 1 m.  | 1 | 12 | 10 |
| Pradinio rengimo 2 m.  | 1 | 11 | 10 |
| Krepšinis | Pradinio rengimo 1 m. | 1 | 15 | 6 |
| Pradinio rengimo 2 m.  | 1 | 15 | 8 |
| Meistriškumo ugdymo 1 m. | 1 | 15 | 10 |
| Meistriškumo ugdymo 2 m. | 1 | 15 | 12 |
| Regbis | Pradinio rengimo 1 m.  | 1 | 16 | 8 |
| Iš viso valandų |  | 150 |

41. Sportininkų ugdymas organizuojamas ištisus metus, atsižvelgiant į sporto šakos treniruotės proceso periodizavimo ypatumus.

42. Ugdymo grupės komplektuojamos, vadovaujantis Lietuvos Respublikos švietimo, mokslo ir sporto ministro 2019 m. rugsėjo 4 d. įsakymu Nr. V-976 patvirtintomis Sportinio ugdymo organizavimo rekomendacijomis.

43. Grupės laikomos nesukomplektuotos, jeigu pratybas lanko mažiau kaip 2/3 minimalaus sportininkų skaičiaus. Naujų grupių komplektavimas gali trukti ne ilgiau kaip vieną mėnesį.

44. Sportininkų testavimas vykdomas mokslo metų pradžioje ir pabaigoje.

45. Atsiskaitymas – dalyvavimas varžybose, kontroliniai normatyvai.

**VI SKYRIUS**

 **UGDYMO PROCESO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

46. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu (vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

47. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procese gali būti organizuojamas kasdieniu mokymo proceso būdu, gali priimti sprendimus:

47.1. laikinai koreguoti ugdymo proceso įgyvendinimą:

47.1.1. keisti nustatytą pamokų trukmę;

47.1.2. keisti nustatytą pamokų pradžios ir pabaigos laiką;

47.1.3. ugdymo procesą perkelti į kitas aplinkas;

47.1.4. priimti kitus aktualius ugdymo proceso organizavimo sprendimus, mažinančius/ šalinančius pavojų mokinių sveikatai ir gyvybei;

47.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su biudžetinės įstaigos savininko teises ir pareigas įgyvendinančia institucija;

47.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą kasdieniu mokymo proceso organizavimo būdu.

48. Mokyklos vadovo sprendimu, ugdymo procesą organizuojant nuotoliniu mokymo būdu, mokykla:

48.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytas gaires nuotoliniam mokymo procesui organizuoti;

48.2. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo procesą organizuoti mokykloje, ugdymo proceso organizavimas laikinai perkeliamas į kitas saugias patalpas;

48.3. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui, ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 2 val.;

48.4. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: numato sinchroniniam ir asinchroniniam ugdymui skiriamas pamokas;

48.5. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

48.6. susitaria dėl užduočių, skiriamų atlikti namuose apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

48.7. numato mokinių ir jų tėvų (globėjų, rūpintojų) informavimo būdus;

48.8. paskiria asmenį, kuris teiks bendrąją informaciją apie ugdymo proceso organizavimo tvarką, komunikuos kitais aktualiais švietimo bendruomenei klausimais iki neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

48.9. numato planą, kaip pasibaigus ypatingoms aplinkybėms, sklandžiai grįžti prie įprasto ugdymo proceso organizavimo.

PRITARTA

Mokyklos taryboje

2024 m. rugpjūčio 27 d. posėdžio

protokolas Nr. 4